CELEX: 32006R1831
Language: el
Date: 2006-12-13
Title: Κανονισμός (ΕΚ) αριθ. 1831/2006 της Επιτροπής, της 13ης Δεκεμβρίου 2006 , για την τροποποίηση του παραρτήματος I του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τη δοραμεκτίνη   (Κείμενο που παρουσιάζει ενδιαφέρον για τον ΕΟΧ)

14.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/5
            
         
      ΚΑΝΟΝΙΣΜΌΣ (ΕΚ) αριθ. 1831/2006 ΤΗΣ ΕΠΙΤΡΟΠΉΣ
   
   της 13ης Δεκεμβρίου 2006
   για την τροποποίηση του παραρτήματος I του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τη δοραμεκτίνη
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), και ιδίως το άρθρο 2,
   τις γνώμες του Ευρωπαϊκού Οργανισμού Φαρμάκων που διατυπώθηκαν από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:
   
               (1)
            
            
               Όλες οι φαρμακολογικά δραστικές ουσίες που χρησιμοποιούνται εντός της Κοινότητας σε κτηνιατρικά φάρμακα τα οποία προορίζονται για ζώα που εκτρέφονται με σκοπό την παραγωγή τροφίμων πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Η ουσία δοραμεκτίνη περιλαμβάνεται στο παράρτημα I του κανονισμού (ΕΟΚ) αριθ. 2377/90 για τα βοοειδή όσον αφορά τους μυς, το ήπαρ και τους νεφρούς, εκτός από τα βοοειδή που παράγουν γάλα για κατανάλωση από τον άνθρωπο. Η ουσία αυτή περιλαμβάνεται επίσης στο παράρτημα Ι του κανονισμού (ΕΟΚ) αριθ. 2377/90 για τους χοίρους, τα πρόβατα, τα ελάφια, συμπεριλαμβανομένων των ταράνδων, όσον αφορά τους μυς, το λιπώδη ιστό, το ήπαρ και τους νεφρούς εκτός από τα πρόβατα που παράγουν γάλα για κατανάλωση από τον άνθρωπο. Η καταχώριση της δοραμεκτίνης στο εν λόγω παράρτημα πρέπει να τροποποιηθεί και να επεκταθεί σε όλα τα θηλαστικά που εκτρέφονται με σκοπό την παραγωγή τροφίμων όσον αφορά τους μυς, το λιπώδη ιστό, το ήπαρ και τους νεφρούς, εκτός από τα ζώα που παράγουν γάλα για κατανάλωση από τον άνθρωπο.
            
         
               (3)
            
            
               Συνεπώς, ο κανονισμός (ΕΟΚ) αριθ. 2377/90 πρέπει να τροποποιηθεί αναλόγως.
            
         
               (4)
            
            
               Πριν από την έναρξη εφαρμογής του παρόντος κανονισμού πρέπει να δοθεί επαρκής προθεσμία ώστε να μπορέσουν τα κράτη μέλη να πραγματοποιήσουν τις τυχόν προσαρμογές που θα χρειαστούν, βάσει του κανονισμού, στις άδειες κυκλοφορίας στην αγορά των εν λόγω κτηνιατρικών φαρμάκων, οι οποίες έχουν χορηγηθεί σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (2) ώστε να συνεκτιμηθούν οι διατάξεις του παρόντος κανονισμού.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΟΚ) αριθ. 2377/90 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 12 Φεβρουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2006.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 224 της 18.8.1990, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1805/2006 της Επιτροπής (ΕΕ L 343 της 8.12.2006, σ. 66).
   
      (2)  ΕΕ L 311 της 28.11.2001, σ. 1. Οδηγία όπως τροποποιήθηκε τελευταία με την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      Η ακόλουθη ουσία προστίθεται στο παράρτημα I του κανονισμού (ΕΟΚ) αριθ. 2377/90:
      2.   Παρασιτοκτόνα
      2.3.   Φάρμακα που δρουν κατά των ενδοπαρασίτων και των εκτοπαρασίτων
      2.3.1.   Αβερμεκτίνες
      
         
                     Φαρμακολογικώς δραστική (-ές) ουσία (-ες)
                  
                  
                     Κατάλοιπο-δείκτης
                  
                  
                     Ζωικά είδη
                  
                  
                     ΑΟΚ
                  
                  
                     Ιστοί-στόχοι
                  
               
                     «Δοραμεκτίνη
                  
                  
                     Δοραμεκτίνη
                  
                  
                     Όλα τα είδη θηλαστικών που εκτρέφονται με σκοπό την παραγωγή τροφίμων (1)
                     
                  
                  
                     40 μg/kg
                  
                  
                     Μύες
                  
               
                     150 μg/kg
                  
                  
                     Λιπώδης ιστός
                  
               
                     100 μg/kg
                  
                  
                     Ήπαρ
                  
               
                     60 μg/kg
                  
                  
                     Νεφροί
                  
               
      
         (1)  Να μη χρησιμοποιείται σε ζώα από τα οποία παράγεται γάλα για κατανάλωση από τον άνθρωπο.».